open-index/open-wikipedia-markdown huggingface dataset:
கரண்டி

thumb|right|பொதுவான கரண்டி ஒன்று

**கரண்டி** (*Spoon*) என்பது சாப்பிடவும் சமையலிலும் பயன்படும் ஓர் கருவி. கரண்டிகள் அவற்றின் தேவைக்கேற்ப பல அளவுகளிலும் உள்ளன. நீர்ம உணவுகள், குளிர் களி (*Ice Cream*) போன்றவற்றை உண்பதற்குக் கரண்டிகள் அவசியமானவை. தேக்கரண்டியும் மேசைக்கரண்டியும் சமையல், மருந்துத் தேவைகளில் அளவு கருவிகளாகவும் பயன்படுகின்றன. மருந்துகளை அளக்க, அளவு கரண்டிகள் தனியாக துல்லியமாக செய்யப்படுகின்றன. தேக்கரண்டி (teaspoon) என்பது 5 மில்லிலிட்டர் (mL) அளவாகும்.

## வரலாறு

## இவற்றையும் பார்க்கவும்‌

* கிண்ணம்
* முள்கரண்டி
* கத்தி
* கொள்கலன்
* புட்டி
* அகப்பை

## மேற்கோள்கள்

## வெளியிணைப்புகள்
* The Making of a Spoon Illustrated article on the hand forging of a spoon.
* http://www.nickrobinson.info/clients/fletcher-robinson/media/forging.wmv  A Video of a spoon being Handforged at fletcher Robinson Ltd.
* http://www.nickrobinson.info/clients/fletcher-robinson/media/finishing.wmv  A video of a handforged spoon being Polished at Fletcher Robinson Ltd.
* Fletcher Robinson Ltd. A link to one of only a handful of companies that are making hand-forged flatware.

பகுப்பு:சமையல் கருவிகள்
பகுப்பு:கையாற்றல் கருவிகள்
துண்டு

right|thumb|துண்டு ஒன்று

**துண்டு (இலங்கை வழக்கு - துவாய்)** (Towel) என்பது துடைக்கவும் உலர்த்தவும் பயன்படும் துணியாலான பொருளாகும். அது ஈரத்தன்மையை உறிஞ்சவல்லது. குளித்த பின் உடல் துவட்டுவதில் துண்டு நாளாந்தம் பயன்படுகின்றது. கை கழுவிய பின் துடைக்கச் சிறு துண்டுகள் பயன்படுகின்றன.

பகுப்பு:தன்னுடல் தூய்மை
செங்கல்

thumb|right|200px|செங்கற் சுவர்

**செங்கல்** (*Brick*) என்பது களிமண்ணை செவ்வக வடிவில் சூளையில் அல்லது வெயிலில் சுட்டு உருவாக்கப்படும் செயற்கைக் கல்லாகும். கட்டிடங்களையும் நடைபாதைகளையும் அமைக்க செங்கல் பயன்படுகிறது.

## வரலாறு

கி.மு 7500 ஆம் ஆண்டளவில் உருவாக்கப்பட்ட செங்கற்கள் கண்டெடுக்கப்பட்டுள்ளன. முதலில் வெயிலில் சுட்டு உருவாக்கப்படும் செங்கல் கற்களை மெசப டோமியாவில் (தற்போதைய ஈராக்) கி.மு 4000 - ம்  வாக்கில் உருவம் பெற்றது.

## செங்கல்லின் அளவு
செங்கல்லின் நியம அளவு   = 65mm x 102.5mm x 215mm 
செங்கல்லின் தோற்ற அளவு = 75mm x 112.5mm x 225mm 
(செங்கல்லின் தோற்ற அளவு என்பது சுவர் ஒன்றில் கட்டப்பட்ட பின்னரான அளவாகும்)

## மூலப்பொருட்கள்

பொதுவாக, செங்கல் பின்வரும் மூலப்பொருட்களை கொண்டுள்ளது.

1. சிலிக்கா         - எடையில் 50% முதல் 60% வரை
2. அலுமினா       - எடையில் 20% முதல் 30% வரை
3. சுண்ணாம்பு      - எடையில் 2% முதல் 5% வரை
4. இரும்பு ஆக்சைடு - எடையில் 5% முதல் 6% வரை
5. மக்னீசியம்       - எடையில் 1% விட குறைவாக 

## செங்கல் உற்பத்தி செய்ய ஏற்ற களியின் பண்புகள்

### 1.நுண்ணிய தன்மை
பொருத்தமான களித் துணிக்கைகள் 0.075 mm அளவை விட குறைவாக இருக்க வேண்டும்.

### 2.மணல் கட்டமைப்பு
களியுடன் இயற்கையாகவே சேர்ந்து இருக்கக்கூடிய மணலை இது குறிக்கும். களியுடன் சேர்ந்து இருக்கக் கூடிய மணல் 20%-30%  ஆக காணப்பட வேண்டும்.

### 3.கழிவுப் பொருட்கள் அற்றிருத்தல்

### 4.சிறு கற்கள் பரல் போன்றவை அற்றிருத்தல்

## மேற்கோள்கள்

பகுப்பு:கட்டிடப் பொருட்கள்
பகுப்பு:செங்கல்
உணவுச் சங்கிலி

**உணவுச் சங்கிலி** (*food chain*) என்பது, ஒரு குறிப்பிட்ட சூழலில் வாழ்கின்ற உயிரினங்களுக்கு இடையிலான உணவுத் தொடர்பினை விளக்கும் சொற்றொடராகும். ஓர் வாழிடச் சூழல் வாழ்முறையில் ஓர் உணவு மட்டத்திலிருந்து மற்றொரு உணவு மட்டத்திற்கு உணவும், ஆற்றலும் கடத்திச் செல்லப்படுவதை உணவுச் சங்கிலி விளக்குகிறது. உண்மையில், உணவுச் சங்கிலி தொடர்புகள் மட்டுமே குறிப்பிடப்படுகின்றன

தாவரங்கள் அவற்றின் உயிரணுக்களில் இருக்கும் பச்சையத்தின் உதவியால், ஒளித்தொகுப்பு என்னும் செயல்முறை மூலம் காற்றில் உள்ள கார்பனீரொக்சைட்டை எடுத்துக் கொண்டு நிலத்திலிருந்து தண்ணிரையும், சூரியனின் ஆற்றலைப் பயன்படுத்தி உணவைத் தயரிக்கின்றன. இதனால் இவை முதல் நிலை (முதன்மை) உற்பத்தியாளர் என்று அழைக்கப்படுகின்றன. இவற்றிலிருந்தோ அல்லது வேறு வழியில் உணவைப் பெறும் உயிரினங்கள் நுகர்வோர் ஆகின்றன.

நுகர்வோர்கள் உணவை எடுத்துக் கொள்ளும் முறையில் மூன்றுவகையாக பிரிக்கலாம். அவை:

*தாவரத்தால் தயாரிக்கப்பட்ட உணவை நேரடியாக எடுத்துக்கொள்ளும் உயிரினங்கள் - தாவரவுண்ணிகள்
*விலங்குகளின் மாமிசத்தை மட்டும் உணவாக் உட்கொள்ளும் உயிரினங்கள் - விலங்குண்ணிகள்
*தாவரத்தையும் விலங்கையும் அதாவது இரண்டையும் உணவாக உட்கொள்ளும் உயிரினங்கள் - அனைத்துண்ணிகள்

இவ்வாறு தாவரங்களால் தயாரிக்கப்பட்ட உணவானது அல்லது ஆற்றலானது ஒரு மட்டத்திலிருந்து மற்றொரு நிலைக்கு செல்வதே உணவுச் சங்கிலி என்று அழைக்கப்படுகிறது. உணவுச் சங்கிலியானது ஒரு நேர்கோட்டில் இருக்கும் உணவுத் தொடர்பைக் குறிக்கும். இவ்வாறான பல்வேறு உணவுச் சங்கிலிகளுக்கிடையிலான இடைத்தொடர்புகளை உள்ளடக்கியதே உணவு வலை (:en:Food Web) எனப்படும்.ref 
  
  
எ.கா: 1. புல்-மான்-சிங்கம்
2. தேன் (பூக்கள்) - பட்டாம்பூச்சிகள் - சிறிய பறவைகள் - நரிகள்.
## '''உணவு சங்கிலியும் உணவு வலையும்'''
உணவுச் சங்கிலியானது நுகர்வு மற்றும் ஆற்றல் பரிமாற்றத்தின் நேரடி நேர்கோட்டுப் பாதையைப் பின்பற்றுவதால், **உணவுச் சங்கிலி** **உணவு வலை**யிலிருந்து வேறுபடுகிறது. **இயற்கை** **உணவுச் சங்கிலி** *உணவு வலை*யை உருவாக்குகிறது. 

## மேற்கோள்கள்

பகுப்பு:சூழலியல்
ரி. ராஜேஸ்வரன்

**ரி. ராஜேஸ்வரன்** மேடை, வானொலி, திரைப்பட நடிகர். உள்நாட்டு இறைவரித் திணைக்களத்தில் பணியாற்றியவர். இலங்கையில் தயாரான 'டாக்சி டிறைவர்' திரைப்படத்தில் கதாநாயகனாக நடித்தவர். சானாவின் தயாரிப்பில் வானொலி நாடகங்களிலும், மேடை நாடகங்களிலும் நடித்தவர்.

## நடித்த மேடை நாடகங்கள்
* சாணக்கியன்
* தேரோட்டி மகன்

## திரைப்படங்கள்
* டாக்சி டிரைவர்

## தொலைக்காட்சி நாடகம்
* நிஜங்களின் தரிசனம்

## வெளி இணைப்புகள்
* http://thaiveedu.com/publications/pdf/artists/02.pdf

## மேற்கோள்கள்

பகுப்பு:ஈழத்துக் கலைஞர்கள்
பகுப்பு:ஈழத்து வானொலிக் கலைஞர்கள்
பகுப்பு:இலங்கைத் தமிழ்த் திரைப்பட நடிகர்கள்
பகுப்பு:ஈழத்து நாடக நடிகர்கள்
வேளாண் கருவிகள்

**வேளாண் கருவிகள்** கருவிகள் எனப்படுபவை வேளாண்மையை இலகுவாக்கப் பயன்படும் கருவிகளாகும். மனிதன் விவசாயம் செய்யத் தொடங்கிய காலத்திலிருந்து பல்வேறு வகையான கருவிகளைப் பயன்படுத்தி வந்துள்ளான்.

=வேளாண் கருவிகள்==
* மண்வெட்டி
* ஏர்
* கத்தி, அரிவாள்
* கோடரி
* உழவு இயந்திரம்
* துலா
* கடப்பாரை

பகுப்பு:வேளாண் கருவிகள்
செ. சண்முகநாதன்

**சானா** என்று அழைக்கப்படும் **எஸ். சண்முகநாதன்** (சனவரி 11, 1913 - மே 6, 1979) இலங்கை வானொலி நாடகத்துறையின் பிதாமகர் என்று அழைக்கப்படுபவர். 1950களில் பிபிசியில் பயிற்சி பெற்ற இவர் வானொலி நாடகத்துறையைப் பொறுப்பேற்றபின்னர்தான் அது சிறப்படைந்தது. நடிகர், நாடகத் தயாரிப்பாளர், எழுத்தாளர், மேடை நாடக இயக்குநர், ஓவியர் எனும் பல்துறை வல்லுனராகத் திகழ்ந்தவர்.

## வாழ்க்கைச் சுருக்கம்
சண்முகநாதன் யாழ்ப்பாணம், தெல்லிப்பழையைப் பிறப்பிடமாகக் கொண்ட செல்லத்துரை, சிவகங்கை ஆகியோரின் புதல்வர். கொழும்பில் பிறந்தவர். தெல்லிப்பழை மகாஜனா கல்லூரி, தெல்லிப்பழை யூனியன் கல்லூரி ஆகியவற்றில் கல்வி பயின்றவர். கொழும்பு தொழில்நுட்பக் கல்லூரியில் உயர் கல்வி பெற்றார்.

சிறுவயதிலேயே கலைகளில் ஆர்வம் ஏற்பட்டது. ஏழு வயதில் நடிக்கத் தொடங்கினார். ஓவியம் பயில்வதற்காக தமிழ்நாடு சென்றார். அங்கே ஆரம்பகாலத் தமிழ்ப்படங்களில் (கண்ணகி, தமிழறியும் பெருமாள், சகுந்தலை) கலை இயக்குநராகப் பணியாற்றியிருக்கிறார். சில படங்களில் சிறு சிறு பாத்திரங்களில் தோன்றினார். "சிலோன் சண்முகநாதன்" என்ற பெயரிலேயே நடித்திருந்தார். தேவகி என்ற திரைப்படத்தில் நட்டுவனார் வேடத்தில் நடித்தார்.

## நடித்த புகழ்பெற்ற வானொலி நாடகங்கள்
* *லண்டன் கந்தையா*
* *கொழும்பிலே கந்தையா*
* *விதானையார் வீட்டில்*

## இயக்கிய மேடை நாடகங்கள்
* *சாணக்கியன்*
* *பதியூர் ராணி*

## நடித்த திரைப்படங்கள்
* டாக்சி டிரைவர்

## எழுதிய நூல்கள்
* *பரியாரி பரமர்* (நடைச்சித்திரங்களின் தொகுப்பு)

## மேற்கோள்கள்

பகுப்பு:1911 பிறப்புகள்
பகுப்பு:1979 இறப்புகள்
பகுப்பு:ஈழத்துக் கலைஞர்கள்
பகுப்பு:வானொலி ஒலிபரப்பாளர்கள்
பகுப்பு:ஈழத்து ஓவியர்கள்
பகுப்பு:ஈழத்து வானொலிக் கலைஞர்கள்
பரப்புகை கட்டுப்பாடு நெறிமுறை

**பரப்புகை கட்டுப்பாடு நெறிமுறை** ('Transmission Control Protocol') இணைய விதிமுறைகளை மட்டும் பயன்படுத்தி தரவுகளை பரப்புவதை (transmit) சீர்படுத்தும் முறை.  இணைய விதிமுறைகள் மூலம் பரப்பு செய்யும் பொழுது சில இலக்க உறை தரவுகள் துலைந்தும், சில கால காலதாமதமும் பெறப்பட்டன.  இதனால் எழும் தவறுகளை சீர் செய்வதற்கு பரப்புகை கட்டுப்பாடு விதிமுறைகள் (Transmission Control Protocol) ஏற்றுக்கொள்ளப்பட்டன.

பரப்புகை கட்டுப்பாடு நெறிமுறை தகுந்த கால கட்டுப்பாட்டுக்குள், தரவுகளைத் துலைகாமல், தேவையற்ற மீள் பரப்பு செய்யாமல் தகவல்களை பரப்புவதற்கு ஏற்றவாறு உருவாக்கப்பட்டது.

பரப்புகை கட்டுப்பாடு விதிமுறை அடிப்படையில் இணைய விதிமுறைகளை பயன்படுத்தியே தகவலை பரப்பு செய்யும். பரப்புகை கட்டுப்பாடு விதிமுறை தரவு இணைய விதிமுறை (Internet Protocol) தரவுகளின் தகவலாக பரப்பு செய்யப்படும் (data).  ஒரு முனையில் இருந்து மற்று முனைக்கு தகவல் பரிமாற்றம் செய்யப்பட்ட பின்பு, இ.வி (IP) தகவலை  கொடுக்கும்.

பொதுவாக இணைய விதிமுறைக்களும் (Internet Protocol) பரப்புகை கட்டுப்பாடு விதிமுறைகளும் இணைந்தே இணையத்தில் தகவல்கள் பரிமாறப்படுகின்றன.

## மேலும் காண்க
கணினி பிணையமாக்கம் தலைப்புகள் பட்டியல்

பகுப்பு:இணைய நெறிமுறைகள்
திசைவித்தல்

**திசைவித்தல்** (*routing*) எனப்படுவது இணையத்தில் தகவல் பொதிகள் எந்த திசையில் வலைப் பாதைகள் உடாக பயனிக்கவேண்டும் என்று நெறிப்படுத்தல் ஆகும். திசைவித்தல் திசைவியின் மென்பொருட்களால் மேற்கொள்ளப்படும் ஒரு செயற்பாடு. குறுகிய, வேகமான, சிறந்த பாதையை கண்டுபிடித்து அந்த திசையில் பொதியை திசைவித்தல் வேண்டும்.

இரண்டு வகையான திசைவித்தல் வழிமுறைகள் உண்டு. அவை static மற்றும் dynamic ஆகும். வேறு அடிப்படைகளிலும் திசைவித்தல் முறைகளை வகைப்படுத்தலாம்; எ.கா Link State Algorithms and Distance Victor Algorithms.

## மேலும் காண்க
திசைவி

மிகக்குறுகிய பாதையை முதலில் திறத்தல்

கணினி பிணையமாக்கம் தலைப்புகள் பட்டியல்

பகுப்பு:திசைவித்தல்
பகுப்பு:கணினிப் பிணையமாக்கம்
மெத்தை

thumb|right|மெத்தை ஒன்று

மெத்தை என்பது படுக்கப் பயன்படும் மென்மையான பொருளாகும். பொதுவாக கட்டில்களில் பயன்படுகிறது. பல அளவுகளிலும் வடிவங்களிலும் கிடைக்கிறது. பஞ்சு போன்ற இயற்கைப் பொருட்கள் அல்லது செயற்கைப் பொருள்களைப் பயன்படுத்தி உருவாக்கப்படுகிறது.

பகுப்பு:தளபாடங்கள்
தலையணை

**தலையணை** (*Pillow*) என்பது தலையை ஓய்வாக வைத்திருப்பதற்குப் பயன்படும் சிறு சாதனமாகும். வழமையாக மென்மையானது. பொதுவாகக் கட்டிலில் தூங்கும் போது தலைக்கு அணையாகப் பயன்படுகிறது. தலையணையின் உள்ளே ஆரம்ப காலத்தில் வைக்கோல் பயன்பட்டது. இப்போது பஞ்சு போன்றவை பயன்படுகின்றன. இவற்றை உள்ளே வைத்துத் துணி அல்லது பட்டினால் ஆன உறையினால் மூடியதாக தலையணை இருக்கும்.

பகுப்பு:தளபாடங்கள்
படைப்பாக்கப் பொதுமங்கள்

thumb
**படைப்பாக்கப் பொதுமங்கள்** (கிரியேட்டிவ் காமன்சு - Creative Commons) என்பது ஆக்கங்களை சட்டப்படி மற்றவரோடு பகிர்ந்துகொள்ளலை ஊக்குவிப்பதையும் விரிவுபடுத்துவதையும் நோக்கமாகக்கொண்டு இயங்கும் இலாபநோக்கற்ற அறக்கட்டளை ஆகும். இது 2001 இல் லோறன்ஸ் லெஸிக் என்பவரால் தொடங்கப்பட்டது.  இது ஆக்கர்களுக்கும் பயனர்களுக்கு இடையேயான ஒரு பாலமாக அமைகிறது. படைப்பாக்கப் பொதுவெளி உரிமங்கள் அனைத்து உரிமைகளையும் கட்டுப்படுத்தாமல், அளிப்புரிமையை ஊக்குவிக்கின்றன. எந்த உரிமையை அளிப்பது என்பது அதாவது முழுவதையும் காப்புரிமைக்கு கட்டுப்படுத்தலில் இருந்து முழுமையாகப் பொதுவில் விடுதல் என்ற தெரிவு ஆக்கர்களிடமே விடப்படுகிறது.  கட்டற்ற படைப்பு உரிமங்களுக்கும், முழுமையான காப்புரிமை உரிமங்களுக்கும் இடைப்பட்ட ஒரு மிதவாத தீர்வாகப் பார்க்கப்படுகிறது.

## வரலாறு
தற்போது எல்லாப் படைப்புகளுக்கும் அனைத்து உரிமைகளும் காப்புடைமையானவை என்ற சட்டம் தீவரவாத நிலைப்பாட்டை உடையதாகும். பெரும்பாலான நேரங்களில் பயனர்களின் சமூகத்தின் நியாமான பயன்பாட்டிற்கு இது தடையாக அமைந்து விடுகிறது. பல சந்தர்ப்பங்களில் ஆக்கர்களே அவ்வாறு தமது படைப்புக்களை கட்டுப்படுத்த விரும்புவதில்லை.  ஆகவே இந்த தடையை நடைமுறையில் தளர்த்துதவற்காக உருவாக்கப்பட்டதுதான் படைப்புப் பொதுமங்கள் உரிமங்கள் என்று லோறன்சு லெசிக் கூறுகிறார்.

## உரிமங்கள்

இவ்வமையமானது இதற்கென பல்வேறு வகையான காப்புரிமை உரிம ஒப்பந்தங்களை உருவாக்கி வெளியிட்டுள்ளது. இவ்வுரிம ஒப்பந்தங்கள் படைப்பாக்கப் பொதுமங்களின் உரிமங்கள் என அறியப்படுகின்றன. இந்த உரிமைகள் ஆக்கர்களை அவர்கள் தெரிந்தெடுக்கும் அவர்களுக்கு ஏற்ற உரிமங்களோடு தமது படைப்புக்களை வெளியிட ஏதுவாக்கின்றன.  பல்வேறு தேவைகளுக்கும் பயன்படக்கூடிய வகையில் வெவ்வேறு வகையான ஆறு உரிம ஒப்பந்தங்ள் உருவாக்கப்பட்டுள்ளன.

## விமர்சனங்கள்
படைப்பாக்கப் பொதுமங்கள் அமைப்பும் அதன் உரிம ஒப்பந்தங்களும் பல்வேறு தரப்பினரால் எதிர்நிலையாக விமர்சிக்கப்படுகின்றன. கட்டற்ற மென்பொருள் அமையத்தின் உருவாக்குனரும், கட்டற்ற புலமைச்சொத்து தொடர்பான தத்துவம், இயங்குகை ஆகிவற்றுக்காக நன்று அறியப்பட்டவருமான ரிச்சர்ட் ஸ்டால்மன், ஒரு அமைப்பு என்ற ரீதியில் தான் படைப்பாக்கப் பொதுமங்களுக்கு இற்கு இனியும் ஆதரவளிக்கப்போவதில்லை என்ற பொருள்பட கருத்து வெளியிட்டுள்ளார்.

## இவற்றையும் பார்க்க
* அளிப்புரிமை

## மேற்கோள்கள்


## வெளி இணைப்புகள்
* வலைத்தளம் 

பகுப்பு:மென்பொருள் உரிமங்கள்
பகுப்பு:கட்டற்ற அறிவு
பகுப்பு:கட்டற்ற பண்பாட்டு அமைப்புகள்
பகுப்பு:பதிப்புரிமை
வி. கே. பஞ்சமூர்த்தி

**வி. கே. பஞ்சமூர்த்தி** (பி. நவம்பர் 26 1948) ஈழத்தின் புகழ் பெற்ற நாதசுவரக் கலைஞர் ஆவார்.

## வாழ்க்கைச் சுருக்கம்
வி. கே. பஞ்சமூர்த்தி பிரபல நாதஸ்வர மேதை வி. கோதண்டபாணிக்கும், இராஜேஸ்வரிக்கும் யாழ்ப்பாணம், வண்ணார்பண்ணையில் பிறந்தார். இவரின் ஆரம்ப குரு பேரனார் மூளாய் ஆறுமுகம்பிள்ளை, இணுவில் கந்தசாமிப்பிள்ளை, தந்தை அமரர் கோதண்டபாணி. அதன் பின் தமிழகம் சென்று ஆண்டார்கோயில் ஏ. வி. செல்வரத்தினம்பிள்ளை, அமரர் குழிக்கரை பிச்சையப்பா பிள்ளை ஆகியோரிடம் இவர்களிடம் குருவாசம் பெற்று நாதஸ்வரக் கலையை முறையாகப் பயின்று நாடு திரும்பினார்.

## கானமூர்த்தி-பஞ்சமூர்த்தி இரட்டையர்
இவரின் தமையனார் கலாபூஷணம் வி. கே. கானமூர்த்தி. இவர்கள் இருவரும் 33 ஆண்டுகள் இரட்டையர்களாக நாதசுவரம் வாசித்தவர்கள். இவர்கள் இலங்கையில் பல பாகங்களிலும், தமிழ்நாடு, மலேசியா, சிங்கப்பூர் உட்பட உலகின் பல பாகங்களுக்கும் சென்று பாராட்டும், புகழும் பெற்றவர்கள் ஆவர்.

மார்ச் 23, 1989 இவர்கள் இருவரும் நாதஸ்வர இசைத்துறையில் பிரவேசித்த வெள்ளிவிழாவை கம்பன் கழகம், யாழ் பல்கலைக்கழகம் கைலாசபதி அரங்கில் விழாவாக நடத்தியது.

இவர்கள் பல்லாண்டுகளாக பல சைவ ஆலயங்கள், திருமணச் சடங்குகள் என இலங்கையின் பல பாகங்களுக்கும் சென்று நாதஸ்வரம் வாசித்து பெரும் விருதுகள், பாராட்டுகள், கௌரவங்கள் என பெற்றனர்.

இன்றைய தவில் வித்துவான்கள் திருவாளப்புத்தூர் டி. ஏ. கலியமூர்த்தி, மன்னார்க்குடி வாசுதேவன், திருப்புங்கூர் முத்துக்குமாரசாமி போன்ற பலருடன் அமெரிக்கா, கனடா, இங்கிலாந்து, அவுஸ்திரேலியா போன்ற நாடுகளில் வாசித்து வருகிறார்கள்.

## பெற்ற விருதுகளும் பட்டங்களும்
* நாதஸ்வர இசைமணி - நயினை நாகபூசணி தேவஸ்தானம் (1963)
* நாதகான வாருதி
* நாதஸ்வர இளவரசன்
* நாதகான சுரபி
* இன்குழல் வேந்தன்
* நாதஸ்வர சிரோன்மணி
* நாதஸ்வர இசையருவி
* நாதஸ்வரக் கலாநிதி (2007)

## குடும்பம்
* கோதண்டபாணி, இராஜேஸ்வரி ஆகியோர் இவரது பெற்றோர்கள்.
* இவர் விஸ்வலிங்கம் அன்னம்மாள் ஆகியோரது பேரன்.
* இவரது சகோதரர்கள் வி. கே. கானமூர்த்தி, வி. கே. விஜயமூர்த்தி, ஆனந்தவல்லி.
* மனைவி ஜெயராணி மறைந்த நாதசுவர மேதை அப்புலிங்கம் பிள்ளையின் மகள்.
* மகன் குமரேஸ் (பி. ஆகத்து 14, 1984) ஒரு சிறந்த நாதசுரக் கலைஞர்.

## இவற்றையும் பார்க்கவும்
* வி. கே. கானமூர்த்தி
* வி. தெட்சணாமூர்த்தி

## வெளி இணைப்புகள்
* நாதவெள்ளத்தில் மிதக்க வைக்கும் வி.கே.பஞ்சமூர்த்தி 

பகுப்பு:ஈழத்து நாதசுவரக் கலைஞர்கள்
பகுப்பு:ஈழத்துக் கலைஞர்கள்
பகுப்பு:1948 பிறப்புகள்
சீப்பு

right|thumb|200px|சீப்பு ஒன்று

**சீப்பு** (Comb) என்பது தலை வாரவும், தலை முடியை அழகு படுத்தவும், தூய்மைபடுத்தவும் பயன்படும் ஒரு கருவியாகும். இதில் பல் போன்ற அமைப்பு உள்ளது. இது மிகப் பழங்காலத்தில் இருந்தே பயன்பட்டுவரும் கருவிகளில் ஒன்றாகும். தொல்லியல் ஆய்வுகளின்போது கிடைத்துவரும் மிகவும் பழமையான பொருட்களுள் சீப்பும் ஒன்றாகக் காணப்படுகிறது. பாரசீகத்தில் 5000 ஆண்டுகளுக்கு முற்பட்ட குடியிருப்பு ஒன்றில் செய்யப்பட்ட அகழ்வாய்வின் போது திருந்திய வடிவத்தோடு கூடிய சீப்பு கண்டிபிடிக்கப்பட்டது. அக்காலத்தில் இருந்து தற்காலம் வரை சீப்பு மனித நாகரிகத்தோடு நெருங்கிய தொடர்புள்ள முக்கியமான கருவிகளுள் ஒன்றாக இருந்து வருகிறது.

## அமைப்பு
சீப்பு, பட்டை போல அமைந்துள்ள உடற் பகுதியையும், அதற்குச் செங்குத்தாக அத்துடன் இணைந்த பற்கள் போன்ற அமைப்பையும் கொண்டது. செயற்பாட்டுத் தேவையை மட்டும் நோக்கமாகக் கொண்ட சீப்புக்கள் பொதுவாக அலங்காரம் எதுவுமின்றி எளிமையாகவே செய்யப்படுகின்றன. ஆனால் முற்காலத்தில் சீப்புக்கள் அழகுணர்ச்சியுடனும், கலை நுட்பத்துடனும் செய்யப்பட்டது உண்டு.

முற்காலத்தில் சீப்புகள் விலங்குகளின் எலும்பு, மரம், உலோகம், ஆமையோடு, யானைத் தந்தம் போன்ற பல்வேறு பொருட்களால் செய்யப்பட்டன. இப்பொழுதும் மரம் பயன்படுத்தப்படுவது உண்டு ஆயினும், தற்காலத்தில் பல்வேறு வகையான நெகிழிகளே (பிளாத்திக்கு) சீப்புச் செய்வதற்குப் பெரும்பாலும் பயன்படுகின்றன.

## பயன்களும் வகைகளும்
சீப்பு பவ்வேறு தரப்பட்ட தேவைகளுக்காகப் பயன்படுத்தப்படுகின்றது. குறிப்பாக தலை மயிரை அழகு படுத்தவும் ஒரே இடத்தில் நீளமான தலை மயிர்களை குவிக்கவும் பயன்படுத்தப்படுகின்றது எனலாம். 

### ஆப்பிரிக்க தேர்வுச் சீப்பு
இது பொதுவாக முடியில் உள்ள இணைப்புக்களுக்காகவே பயன்படுத்தப்படுகின்றது. இதை சிலர் முடியிலும் அணிந்திருப்பர். 

### பேன் சீப்பு
இவ்வகையான சீப்புக்கள் பேரியல் ஒட்டுண்ணிகளான பேன் போன்றவற்றை அகற்றவும் அல்லது சீப்பினால் சீவுவதனால் பேன்களுக்கு பாதிப்பை ஏற்படுத்தி அவற்றை இறக்கச் செய்யவும் பயன்படுகின்றது. இதில் உள்ள பற்கள் நீளமாகவும் அதேவேளையில் கூரியதாகவும் உள்ளதால் சில சமயங்களில் இதை *நற்-பல்லுடைய சீப்பு* (fine-toothed comb) எனவும் அழைக்கின்றனர்.

## குறிப்புகள்

பகுப்பு:தன்னுடல் தூய்மை
தொப்பி

thumb|150px|தொப்பிகள் பலவிதம்

**தொப்பி** (Hat) என்பது தலையில் அணியும் ஓர் அணியாகும். தொப்பிகளில் பல வகைகள் உள்ளன. ஆண்கள், பெண்கள் அணியும் தொப்பிகளில் வேறுபாடுகளும் உண்டு. வட்டம், நீள்வட்டம் என பல வடிவங்களில் தொப்பிகள் உள்ளன. அழகுக்காகவும், நிழலுக்காகவும், தூசு-மாசிலிருந்து காக்கவும், தொப்பிகள் பயன்படுகின்றன. சடங்குகள், சமயத் தேவைகளுக்கும் தொப்பிகள் பயன்படுவது உண்டு. படைத்துறையில், நாட்டினம், சேவைப் பிரிவு, தரநிலை, படைப்பிரிவு என்பவற்றைத் தொப்பிகள் குறித்துக் காட்டுவது உண்டு.

## வரலாறு

தொப்பியைக் காட்டும் மிகப் பழைய படங்களில் ஒன்று தேப்சுக் கல்லறையில் உள்ள ஓவியம் ஒன்றில் காணப்படுகிறது. ஒரு மனிதன் வைக்கோல் தொப்பியொன்றை அணிந்திருப்பதை இப் படம் காட்டுகிறது.  எளிமையான கூம்புவடிவத் தொப்பியான பிலெயசு, பண்டைக் கிரேக்கத்திலும்,  ரோமிலும் விடுதலையான அடிமைகள் அணியும் பிரிகியன் தொப்பி என்பனவும் மிகவும் பழைமையான தொப்பிகளுள் அடங்குவன. கிரேக்கத்தின் பெட்டாசோசு எனப்படும் தொப்பியே இதுவரை அறியப்பட்டவைகளுள் விளிம்புடன் கூடிய முதல் தொப்பி ஆகும். பழைய காலத்தில் பெண்கள், முகத்திரை, முக்காடு போன்றவற்றை அணிந்தனர். 16 ஆம் நூற்றாண்டிலேயே பெண்களும் ஆண்கள் அணிவதுபோன்று செய்யப்பட்ட தொப்பிகளை அணியத் தொடங்கினர். 

19 ஆம் நூற்றாண்டின் முதல் பாதியில் பெண்கள் பொன்னெட் என்னும் ஒருவகைத் தொப்பியை அணிந்தனர். இது படிப்படியாக அளவில் பெரிதாகியதுடன், துணிப் பட்டிகள், பூக்கள், இறகுகள், சல்லடைத் துணிகள் போன்றவற்றால் அழகுபடுத்தப்பட்டன. அந்நூற்றாண்டில் இறுதியில் மேலும் பல பாணிகளில் தொப்பிகள் அறிமுகமாயின. 1930 களின் நடுப்பகுதியில் பெண்கள் தமது கூந்தலைக் குட்டையாக வெட்டத் தொடங்கினர். அதன் பின் அவர்கள் தலையை முற்றாக மூடும் தலைக் கவசம் போன்ற தொப்பிகளையும் அணிந்தனர். 

## தொப்பியின் வடிவமைப்பு

தொப்பியொன்று நான்கு பகுதிகளைக் கொண்டிருக்கலாம்.

# *முடி*, தலையின் மேற்பகுதியை மூடும் பகுதி.
# *மேல்மறைப்பு*, முன்பகுதியில் விறைப்பாக நீண்டிருக்கும் பகுதி. இது வெய்யில், மழை போன்றவற்றிலிருந்து கண்களைப் பாதுகாக்கும்.
# *விளிம்பு*, தொப்பியின் முடிப்பகுதியின் அடிப்பக்கத்தில் கிடையாகத் தொப்பியின் நாற்புறமும் சூழ வட்டமாக இருக்கும் பகுதி. 
# *தொப்பிப்பட்டி*, இது விளிம்புப் பகுதிக்கு மேல், முடியின் அடிப்பகுதியைச் சுற்றியிருக்கும் பட்டி.

இவற்றைவிட முடியின் அடிப்பகுதியைச் சுற்றி உட்புறமாக தோலால் அல்லது துணிபோன்ற வேறு பொருளால் ஆன பட்டியொன்று பொருத்தப்பட்டிருக்கலாம். இது வியர்வையால் தொப்பி பழுதாகாமல் இருக்கப் பயன்படுகிறது. இது *வியர்வைப்பட்டி* எனப்படும். சில தொப்பிகளில் பட்டுப் போன்ற துணிகளால் தொப்பியின் உட்புறம் *அகவுறை* இருக்கும்.

## தொப்பி வகைகள்

## தொப்பி அளவுகள்
தொப்பியின் அளவு ஒருவருடைய தலையின் சுற்றளவைக் கண்களுக்கு மேல் 1/2 அங்குல (1.3 சமீ) தூரத்தில் அளப்பதன் மூலம் பெறப்படும். உற்பத்தியாளரைப் பொறுத்து இது அங்குலத்தில் அல்லது சதம மீட்டரில் குறிக்கப்படும். உர்ரொம அட்டைத் தொப்பிகளை இழுத்து அணிய முடியும். கடினத் தொப்பிகள், அடிப்பந்துத் தொப்பிகள் போன்றவற்றைத் தேவையான அளவுக்குச் சரி செய்து கொள்ளலாம். சில மலிவான தொப்பிகள், சிறியவை, இடைத்தரமானவை, பெரியவை என மூன்று அளவுகளில் கிடைக்கும். 

முன்பக்கத்திலிருந்து பின்பக்கத்துக்கும், ஒரு பக்கத்திலிருந்து மறு பக்கத்துக்கும் இடையிலான தூரங்களை அங்குலத்தில் அளந்து அவற்றை இரண்டால் வகுப்பதன் மூலம் பாரம்பரியத் தொப்பிகளின் அளவுகள் குறிக்கப்படுகின்றன. ஐக்கிய இராச்சியத்தில் தொப்பி அளவுகள் அதே அளவுடைய அமெரிக்கத் தொப்பிகளிலும் 1/8 அங்குலம் சிறியவை. 





## மேற்கோள்கள்

பகுப்பு:தொப்பிகள்
குடை

thumb|right|குடைகள்
**குடை** (*Umbrella* அல்லது *parasol*) என்பது மழை, அல்லது வெயிலிலிருந்து பாதுகாக்கும் ஒரு கருவியாகும். ஒரு கம்பிக் கட்டின் மேல் அமைந்த விரிப்பும் ஒரு பிடியும் கொண்டதாக இது அமைந்திருக்கும்.

ஒரு தனி மனிதனை மழை மற்றும் வெயில் போன்றவற்றில் இருந்து பாதுகாக்கக்கூடிய கையடக்கக் கருவி குடைகளே ஆகும். அனைவரும், தனிப்பட்ட முறையிலேயே குடைகளைப் பயன்படுத்தலாம்.

தற்காலத்தில், பருமனில் பெரிய குடைகள் பொதுவாக உள்-முற்ற மேசைகளுடனும் வெளிப்புறத் தளபாடங்களுடனும் அல்லது சூரிய ஒளி மிக்க கடற்கரைகளில் அமைக்கப்பட்டுள்ள ஆசனங்களுடனும் பொருத்தப்பட்டுப் பயன்படுத்தப்படுகின்றன. சுருக்க அல்லது மடிக்கக்கூடிய குடைகள் முதன் முதலில் சீனாவிலேயே பயன்படுத்தப்பட்டிருக்கலாம் என நம்பப்படுகின்றது. அத்துடன் அவ்வகை சீனக்குடைகள், இன்றைய குடைகள் போலவே நெகிழும் நெம்புகோல்|நெம்பு]]களைக் கொண்டிருந்தன.

## காலநிலை பாதுகாப்பு அல்லது பயன்கள்

### வானிலை அறிவித்தல்
குடையானது வானிலை அறிவித்தலில் பயன்படுகின்றது; அதாவது மழையைக் குறித்துக்காட்டும் சின்னமாகப் பயன்படுத்தப்படுகின்றது.

### புகைப்படம் எடுத்தல்
உட்பக்கம் பிரதிபலிக்கக் கூடிய குடைகள் சில புகைப்படக்காரர்களால் செயற்கை ஒளியைப் பரப்பக்கூடிய பரவல் சாதனமாகப் பயன்படுத்தப்படுகின்றது.
## வெளி இணைப்புகள்
கண்டுபிடிப்புகளின் கதை: குடை குடையாம் காரணமாம்

## மேற்கோள்கள்

பகுப்பு:அன்றாட வாழ்வியல்
தளவாடி

thumb|right|'''தளவாடி'''
**தளவாடி** அல்லது **சமதளயாடி** (*Plane Mirror*) என்பது விம்பத்தைப் பிரதிபலிக்கக் கூடிய ஓர் ஆடியாகும். இதன் முக்கிய பயன்பாடு தனிநபர் சுகாதாரமாகும். தளவாடியில் சமாந்தர ஒளிக்கற்றைகளால் விம்பம்/பிம்பம் உருவாகிறது. ஆரம்பகாலத் தளவாடிகள் வெள்ளி அல்லது செப்பு உலோகத் தகடுகள் நன்கு மினுக்கப்பட்டு உருவானவை ஆகும். இப்போதைய தளவாடிகள் கண்ணாடியின் ஒரு மேற்பகுதியில் அலுமினிய முலாம் பூசப்பட்டு உருவாக்கப்படுகின்றன.

## சமதள ஆடியில் தோன்றும் பிம்பத்தின் சிறப்பியல்புகள்

(அ) சமதள ஆடியில் தோன்றும் பிம்பம், ஆடியிலிருந்து பொருள் இருக்கும் அதே தொலைவில் ஆடிக்குப் பின்புறம் தோன்றுகிறது. ஆடியினுள் தோன்றும் பிம்பம், எப்பொழுதும் மாயப்பிம்பம் ஆகும்.

(ஆ) உருவாகும் பிம்பம் இடவல மாற்றம் அடைந்ததாகும்.

(இ) பொருளின் முழு பிம்பம் தெரிய வேண்டுமெனில், ஆடியின் அளவு பொருளின் அளவில் பாதியாவது இருக்க வேண்டும்.

### தளவாடிகளைப் பயன்படுத்திப் பலவிம்பங்களைப் பெறல்
இரண்டு தளவாடிகள் வெவ்வேறு கோணங்களில் பிடிக்கப்படும்போது பெறப்படும் விம்பங்களின் எண்ணிக்கையும் மாறுபடும். இது பின்வரும் சமன்பாட்டினால் அறியப்படும்.
::: \phi =  
இங்கு;
:Φ - விம்பங்களின் எண்ணிக்கை
:w - இரு ஆடிகளுக்கிடையிலான கோணம்.

இதன்படி:
செங்கோணத்தில் வைக்கப்பட்ட இரு தளவாடிகளுகிடையில் பொருள் வைக்கப்பட்டால் தோன்றும் விம்பங்களின் எண்ணிக்கை 3 ஆகும்.

## மேற்கோள்கள்

பகுப்பு:சுகாதாரம்
பகுப்பு:ஆடிகள்
கொண்டை ஊசி

thumb|right|220px|ஒருவகைக் கொண்டை ஊசி
thumb|right|கி.மு. 600 அளவில் கொண்டை ஊசிகள்
**கொண்டை ஊசி** (Hairpin) என்பது அலங்கரிப்பட்ட சிகை அலங்காரத்தை கலையாமல் ஒழுங்காக வைத்திருக்கப் பயன்படும் சிறிய நீண்ட கருவியாகும். உலோகம், தந்தம், வெண்கலம், மரம் போன்றவற்றால் செய்யப்பட்ட கொண்டை ஊசிகள் பண்டைய அசிரியா, எகிப்து போன்ற இடங்களில் பயன்பட்டுள்ளன. பண்டைய கிரேக்கர்கள், எகிப்தியர்கள், ரோமானியர்கள் கொண்டை ஊசியை ஆடம்பரப் பொருட்களாகவும் பாவித்துள்ளனர்.

1901 ல் நியூசிலாந்தை சேர்ந்த கண்டுபிடிப்பாளர் எர்னஸ்ட் கோட்வர்ட் வளைவுகளுடன் கூடிய கொண்டை ஊசியை வடிவமைப்பதில் வெற்றிகண்டார்.
கொண்டை ஊசிக்கான காப்புரிமையை 1925 ம் ஆண்டில் கெல்லி சம்மாண்டி என்பவர் பெற்றுள்ளார்.

## மேற்கோள்கள்

பகுப்பு:ஊசிகள்
பந்து

**பந்துகள்** (Balls), பொதுவாக விளையாட்டுகளுக்கு பெரிதும் பயன்படும் பொருட்கள் ஆகும். இவை பொதுவாக கோள வடிவிலும் காற்றை அடக்கியும் இருக்கும். எனினும், சில சமயம் முட்டை போன்ற பிற வடிவங்களிலும் திண்மமாகவும் இருப்பதும் உண்டு. பந்துகளை பயன்படுத்தும் பெரும்பாலான ஆட்டங்களில், பந்தின் இருப்பையும் போக்கையும் பின்பற்றியே ஆட்டமும் அமைந்திருக்கும்.
## படங்கள்

Image:Basketball.jpeg|கூடைப்பந்து.
Image:Cricket-ball-red-madeinaustralia.jpg|கிரிக்கட் பந்து.
Image:Tennis_ball_01.jpg|டென்னிஸ் பந்து.


## மேற்கோள்கள்

பகுப்பு:விளையாட்டுப் பொருட்கள்
கோவணம்

**கோவணம்** என்பது இடைக்கு கீழ் அணியும் ஒரே துண்டுத் துணியால் ஆன ஆடையாகும். பொதுவாக, ஆண்கள் மட்டுமே இதை உள்ளாடையாக அணிகிறார்கள். கோவணத் துணி என்று தனியாக கடைகளில் விற்கப்படுவதில்லை. துண்டுகளோ பழைய வேட்டிகளில் இருந்து கிழிக்கப்பட்ட துண்டுத் துணிகளோ கோவணங்களாகப் பயன்படுகின்றன. கோவணத்தை இடையில் இறுக்கிக் கட்ட அரைஞாண் கயிறு உதவுகிறது.

## கோவணத்தின் பயன்பாடு
தற்போது உள்ள இளைய தலைமுறையில் கோவணம் அணியும் போக்கு மிகவும் குறைந்து வருகிறது. 
கடும் வெயில், வயலில் வேலை செய்வோர் வெறும் கோவணத்துடன் வேலை செய்வதுண்டு. எனினும், பொது அவையில் வெறும் கோவணத்துடன் தோன்றுவது கண்ணியமானதாகக் கருதப்படுவதில்லை. உள்ளாடையாக கோவணம் அணிவது தற்காலத்தில் நாகரிகமாகவும் கருதப்படுவதில்லை. ஆயத்த உள்ளாடைகள் வந்து விட்ட பிறகும் வறுமை, பழக்கம் காரணமாகவோ எளிமை கருதியோ சிலர் கோவணம் அணிகிறார்கள். முற்காலங்களில் ஆண்கள் 1 அல்லது 2 துண்டுகள் வைத்திருப்பார்கள். குளிக்கும்போது, கோவணத்துடன் குளித்து, பின் ஆடை மாற்றும்போது உலர்ந்த கோவணம் ஒன்றை தரிப்பர். இது வயது வித்தியாமின்றி, சிறியவர் முதல் பெரியவர், முதியவர் என அனைவரும் அணிவர். சிறிய ஆண் பிள்ளைகளுக்கு வீட்டில் உலாவும்போது வேறு ஆடைகள் இன்றி கோவணம் மட்டுமே அணிந்து விடுவர். சிலர் பருவமடையா பெண் குழந்தைகளுக்கு கூட கட்டிவிடுவதுண்டு. சில சாதுக்கள், சாமியார்கள் கோவணம் மட்டுமே அணிந்து திரிவது குறிப்பிடத்தக்கது. பட்டிணத்தார் அதில் குறிப்பிடத்தக்கவர்.முருகக் கடவுளும் ஆண்டியாக இருந்த போது கோவணம் அணிந்திருந்ததாக சித்தரிக்கப்படுவதுண்டு. கோவணம் கட்டுவதால் ஆண்களுக்கு ஏற்படும் பிரச்சனைகளான ஹிரணியா எனப்படும் விரைவீக்கத்தை தவிர்க்கலாம்.

## கோவணம் கட்டுதல்
5 அல்லது 6 அங்குல அகல துணிஎடுத்து, அரைஞாண் கயிற்றில் ஓர் அந்தத்தை சொருகி பின், துணியினால் ஆண்குறியையும் விதையையும் சேர்த்து சுற்றி கவட்டினூடாக பின்னே எடுத்து, கயிற்றின் பின் புறத்தில் சொருகப்படும்.

பகுப்பு:உடைகள்
பகுப்பு:இந்திய உடைகள்
பகுப்பு:உள்ளாடைகள்
பகுப்பு:தமிழர் உடைகள்
கா. அப்துல் கபூர்

இறையருட் கவிமணி பேராசிரியர் **கா. அப்துல் கபூர்** (1924 - 2002) பேராசிரியர், எழுத்தாளர், கவிஞர், கல்வியாளர், பேச்சாளர், இஸ்லாமிய மார்க்க அறிஞர், பத்திரிகையாளர், பன்மொழி வல்லுனர்.

கன்னியாகுமரி மாவட்டம் திருவிதாங்கோட்டில் 1924-ல் பிறந்தவர்.  கன்னியாகுமரி மாவட்டம் தக்கலையில் 2002-ஆம் ஆண்டு ஜனவரி மாதம் 11-ம் தேதி மறைந்தார்.

சென்னை முஹம்மடன் கல்லூரியிலும் (தற்போதைய காயிதே மில்லத் மகளிர் கல்லூரி), வாணியம்பாடி இஸ்லாமிய கல்லூரியிலும் தமிழ்த் துறையில் பணியாற்றியவர்.

திருச்சி ஜமால் முகமது கல்லூரி யில் தமிழ்துறைத் தலைவராகவும், உத்தமபாளையம் கருத்தராவுத்தர் கல்லூரி, அதிராம்பட்டினம் காதிர் முஹைதீன் கல்லூரி ஆகிய கல்லூரிகளில் முதல்வராகப் பணியாற்றியவர்.

சென்னை கிரஸண்ட் பள்ளியின் (பிறைப் பள்ளி) நிறுவன முதல்வர்.

அவரது தமிழ்ப்புலமைக்குச் சான்றாக அமையும் அவரது 'அரும் பூ ' என்னும் குழந்தைப்பாடல் நூலினை ஆய்வு செய்தோர், பல்கலைக்கழகங்களில் ஆய்வுப் பட்டம் பெற்றுள்ளனர். 'இனிக்கும் இறைமொழிகள்' என்னும் பெயரில் திருக்குர்ஆன் வசனங்கள் சிலவற்றிற்கு விளக்கவுரை எழுதி வெளியிட்டுள்ளார். இவரின் "மிக்க மேலானவன்" புத்தகம் இறைமறையின் 87ஆவது அத்தியாயத்தின் விளக்கவுரை போல் அமைந்தது. "ஞானப்புகழ்ச்சி ஓர் ஆய்வு" எனும் புத்தகம் தக்கலை பீரப்பா அவர்களின் பாடலை இவர் ஆய்வு செய்து எழுதியது.

இறையருட் கவிமணி, தமிழ்ச் செம்மல், தீன்வழிச் செம்மல், நபிவழிச் செல்வர் , கன்சுல் உலூம் (அறிவுக் களங்சியம்) ஆகிய கெளரவங்களைப் பெற்றவர். மதுரை காமராசர் பல்கலைக்கழகம் அவருக்குத் 'தமிழ்ச் செம்மல்' விருது வழங்கிச் சிறப்பித்துள்ளது.

**பேராசிரியர் கா. அப்துல் கபூர் கல்விப் பணி:**

1946 - 1947  பேராசிரியர், தமிழ்த்துறை, முஸ்லிம் அரசினர் கல்லூரி, சென்னை

1947 - 1952  தமிழ்த்துறைத் தலைவர், இஸ்லாமியக் கல்லூரி, வாணியம்பாடி

1952 - 1956  கீழ்த்திசை மொழித்துறைத்தலைவர், ஜமால் முகம்மது கல்லூரி, திருச்சி

1956 - 1962  தமிழ்த்துறைத் தலைவர், கல்லூரி முதல்வர், ஹாஜி கருத்த இராவுத்தர் கெளதிய்யா கல்லூரி, உத்தம பாளையம்

1962 - 1967  தமிழ்த்துறைத் தலைவர், கல்லூரி முதல்வர், காதிர் முஹ்யத்தீன் கல்லூரி, அதிராம்பட்டினம்

1967 - 1974  முதல்வர், பிறைப் பள்ளி, வண்டலூர், சென்னை

1976 - 1980  நிர்வாக அதிகாரி, அல்-அமீன் உயர்நிலைப்பள்ளி, கும்பகோணம்

நிர்வாக அதிகாரி, திராவிட மொழி இயல் நிறுவனம், திருவனந்தபுரம்

**வகித்த பிற பொறுப்புகள்:**

1. தமிழ்ப் புலவர்க்குழு உறுப்பினர்

2. மதுரை, தஞ்சை மாவட்ட இலக்கிய ஆட்சிக்குழு உறுப்பினர்

3. திருச்சி அகில இந்திய வானொலி நிலைய ஆலோசனைகுழு உறுப்பினர்

4. சென்னை பல்கலைக்கழக பாடநூல் உறுப்பினர்

**சிறப்பாசிரியர்:**

மதிநா (சிற்றிதழ்)

**நூல் வரிசை:**

**கவிதை**

1. நாயகமே

2. அன்னை பாத்திமா

3. நபிமணி மாலை

4. இறையருள் மாலை

5. நபிமொழி நானூறு

6. பொன்மொழி நானூறு

8. காஜா மாலை

9. பீரப்பா மாலை

10. முஹ்யித்தீன் மாலை

11. தலைப்பா (கவியரங்கக் கவிதைகள்)

12. துஆ - 100 (பிரார்த்தனைப் பாடல்கள்)

**உரை நடை**

1. இலக்கியம் ஈந்த தமிழ்

2. அற வாழ்வு

3. வாழும் நெறி இஸ்லாம்

4. இஸ்லாமிய இலக்கியம்
5 இனிக்கும் இறைமொழிகள்

6. மிக்க மேலானவன்

**குழந்தை இலக்கியம்**

1. அரும் பூ

**மேல் விவரங்களுக்கு:** http://gafoorsahib.blogspot.com
## மேற்கோள்கள்

பகுப்பு:தமிழறிஞர்கள்
பகுப்பு:1924 பிறப்புகள்
பகுப்பு:2002 இறப்புகள்
பகுப்பு:தமிழ் முசுலிம் நபர்கள்
வடிவமைப்புக் கொள்கை

**வடிவமைப்புக் கொள்கை** என்பது, கலைப் பொருள் ஒன்றின் உருவாக்கத்தில், வடிவமைப்புக் கூறுகளின் தெரிவு, அவற்றின் ஒழுங்கமைவு என்பன தொடர்பில் உள்ளார்த்தமாக அமைந்துள்ள சில பண்புகளில் ஏதாவதொன்றைக் குறிக்கும். ஓவியக்கலை, சிற்பக்கலை, கட்டிடக்கலை போன்ற கலைகளில் இக் கொள்கைகள் முக்கியத்துவம் பெறுகின்றன. இது தொடர்பான கட்டுரைகளிலும் நூல்களிலும் தரப்படுகின்ற இக் கொள்கைகளும் அவற்றின் எண்ணிக்கையும் ஒன்றுக்கொன்று வேறுபட்டுக் காணப்படுகின்றன. சில பொதுவான கொள்கைகள் பின்வருமாறு:

* சமநிலை (Balance)
* இசைவு (Harmony)
* இயக்கம் (Movement)
* அளவு விகிதம் (Proportion)
* இசைவொழுங்கு (Rhythm)
* ஒருமைப்பாடு (Unity)
* குவியம் (Focus)
* முரண்பாடு (Discord)
* பரப்பமைவு (Texture)
* வேற்றுமை (Contrast)
* நிறம் (Colour)

ஒரு கலை ஆக்கத்தில் இவை உரிய முறையில் அமையும்போது, அப் பொருட்கள் காட்சிக்கு இனியனவாக அமைகின்றன. இவை கையாளப்படும் விதமே ஒரு கலைப்பொருளின் அழகியல் பெறுமானத்துக்குக் காலாக அமைகின்றது. 

## மேற்கோள்கள்

பகுப்பு:அழகியல்
பகுப்பு:வடிவமைப்பு
வடிவமைப்புக் கூறு

**வடிவமைப்புக் கூறு** என்பது கலைப் பொருளொன்றின் வடிவமைப்பில் அதன் உறுப்புக்களாக அமைவனவற்றுள் ஏதாவது ஒன்றைக் குறிக்கும்.  அதாவது கலைப்பொருள் ஒன்றின் வடிவமைப்புக்கு அடிப்படையாக உள்ள உறுப்புக்களே வடிவமைப்புக் கூறுகளாகும். இவை:

* கோடு
* தளம்
* shape
* வடிவம்
* அளவு
* அளவொப்பு
* வெளி

ஒரு கலை ஆக்கம் இந்தக் கூறுகள் எல்லாவற்றையும் கொண்டிருக்க வேண்டும் என்பதில்லை. கலைஞனுடைய கற்பனைக்கு ஏற்ப இக் கூறுகளில் ஒன்றுக்கோ பலவற்றுக்கோ முக்கியத்துவம் கொடுத்து ஆக்கங்களை உருவாக்கமுடியும். 

## இவற்றையும் பார்க்கவும்

* வடிவமைப்புக் கொள்கை

பகுப்பு:வடிவமைப்பு
பகுப்பு:அழகியல்
விசிறி

right|thumb|சாதாரண விசிறி

**விசிறி** (*Fan*) என்பது காற்றோட்டத்தை ஏற்படுத்தும் சாதனமாகும்.  சாதாரணமாகக் காற்றை விசுக்கப் பயன்படுத்தக் கூடிய பொருட்களும் விசிறிகளே. பனையோலை விசிறிகள் இலங்கையில் பிரபலமாக இருந்தன. இப்பொழுது அவை அருகி வருகின்றன. மின்சாரமுள்ள இடங்களில் பலவிதமான மின்விசிறிகள் பயன்படுகின்றன.

## மின்விசிறி
மின்சாரத்தால் இயங்கும் விசிறி மின் விசிறி ஆகும். கூரை மின்விசிறிகள் 1886 இல் கண்டுபிடிக்கப்பட்டன.

## மேற்கோள்கள்

பகுப்பு:கருவிகள்
பகுப்பு:சீனக் கண்டுபிடிப்புக்கள்
பகுப்பு:கையாற்றல் கருவிகள்
பகுப்பு:சப்பானியக் கண்டுபிடிப்புகள்
யோகா பாலச்சந்திரன்

**யோகா பாலச்சந்திரன்** (1938 - 18 மே 2023), ஈழத்துப் பெண் எழுத்தாளரும் பத்திரிகையாளரும், வானொலி ஒலிபரப்பாளரும் ஆவார். ஈழத்து இதழ்களில் சிறுகதை, விமர்சனம், தொடர்கதை முதலியவற்றை எழுதியவர். புலம்பெயர்ந்து கனடாவில் வசித்து வந்தார்.

யாழ்ப்பாணம், கரவெட்டியைச்சேர்ந்த எம். வல்லிபுரம் (காவல்துறை அதிகாரி), செல்லம்மா ஆகியோரின் மூத்த மகளான யோகாம்பிகை யாழ்ப்பாணம் கல்வியங்காடு, திருநெல்வேலி கிழக்கைப் பிறப்பிடமாகக் கொண்டவர். யாழ்ப்பாணம் திருக்குடும்பக் கன்னியர் மடப் பாடசாலையில் கல்வி கற்றார்.

வீரகேசரி பத்திரிகையிலும் பின்னர் தினபதியிலும் ஆசிரியர் குழுவில் பணியாற்றி இலங்கை குடும்பத் திட்டச் சங்கத்தில் 31 ஆண்டுகள் பணியாற்றிப் பணிப்பாளராக ஓய்வு பெற்றார். அத்துடன் இலங்கை வானொலியில் கல்விச்சேவை உட்பட பல நிகழ்ச்சிகளில் பங்காற்றினார். *யுகமலர்* என்ற இவரது சிறுகதைத் தொகுப்பு நூலாக வெளிவந்தது.

நடிகர் காமினி பொன்சேகாவின் "சருங்கலே" சிங்களத் திரைப்படத்தின் தமிழ் வசனங்களை எழுதியதோடு, அதன் படப்பிடிப்பு கரவெட்டியில் இடம்பெறக் காரணமாக இருந்தவர். *Never mind Silva*, *bye bye Raju*, *Broken Promise* போன்ற ஆங்கில நாடகங்களை எழுதினார். இவரது கணவரான கே. பாலச்சந்திரன் "ரைம்ஸ்" பத்திரிகையில் பணியாற்றிய காலத்தில், கொழும்புக் கலைச்சங்கத்தின் தலைவராக இருந்து ஏராளமான தமிழ் நாடகங்களை மேடையேற்றியதோடு, கலைஞர்களைக் கெளரவித்து ஆதரவு நல்கியவர். யோகா எழுதிய நாடகங்களை பாலச்சந்திரன் மேடையேற்றினார்.

## எழுதிய நூல்கள்
**மாவீரன் செண்பகராமன்*
**யுகமலர்* (சிறுகதைகள்)

## மேற்கோள்கள்

## வெளி இணைப்புகள்
*மாவீரன் செண்பகராமன்- நூலகம் திட்டம்
*சந்திப்பு நிகழ்ச்சி. யோகா பாலச்சந்திரன்

பகுப்பு:ஈழத்து எழுத்தாளர்கள்
பகுப்பு:கனேடியத் தமிழ்ப் பெண்கள்
பகுப்பு:கனேடியத் தமிழ் எழுத்தாளர்கள்
பகுப்பு:1938 பிறப்புகள்
பகுப்பு:2023 இறப்புகள்
பகுப்பு:கனடிய இலங்கைத் தமிழ் வம்சாவளி மக்கள்
கால்

**கால்** என்பது விலங்குகளின் உடலைத் தாங்குவதற்கும், நடப்பதற்கும் பயன்படும் உடல் உறுப்பாகும். விலங்குகளுக்குக் கால்கள் சோடிகளாக அமைந்துள்ளன. மனிதரும் பறவைகளும் இரு கால்களும் விலங்குகள் நான்கு கால்களும் கொண்டிருக்கின்றனர். சில ஊர்வன வகைகள் சில நூறு கால்கள் கொண்டுள்ளன.

ஈ போன்ற சில பூச்சி வகைகள், கால்களால் முகர்வதற்கும் மற்றும் சுவைப்பதற்கும் திறன் பெற்றுள்ளன.

## கணுக்கால்

கணுக்காலுக்குக் கீழே, பாதம் உள்ளது.மேலே, கெண்டைக்கால் உள்ளது. பாதத்தையும், மேற்புற கால் பகுதிகளான தொடை,முட்டி, கெண்டைக்கால் பகுதிகளைப் பாதத்துடன் இணைப்பது, கணுக்கால் மூட்டு ஆகும்.

## பாதம்
காலின் அடிப்பகுதி **பாதம்** எனப்படுகிறது. இதன் எலும்பு அமைவுகள் உடல் எடையைத் தாங்கும் விதத்தில் அமைந்துள்ளதே இதன் சிறப்பு ஆகும். விலங்கினங்களில் இச்சிறப்பு, மாறுபட்டு, மேலோங்கி இருக்கிறது.

## காட்சியகம்

File:Gray355.png|**பாத எலும்புகள்**  
File:Gray268.png|மேற்புறத்தோற்றம்
File:Gray foot bone lateral view.gif|பக்கவாட்டுத்தோற்றம்
File:Gray foot bone medial view.gif|உள்நோக்குஅமைப்பு
File:Bimalleolar fracture legend.jpg|குறியிடம்


பகுப்பு:உடல் உறுப்புக்கள்
பகுப்பு:விலங்கின உடற்கூற்றியல்
1953

**1953**  (**[[ரோம எண்ணுருக்கள்|MCMLIII]]**) ஒரு வியாழக்கிழமையில் ஆரம்பமான ஒரு சாதாரண கிரிகோரியன் ஆண்டாகும்.

## நிகழ்வுகள்
* ஜனவரி 14 - யூகொஸ்லாவியாவின் அதிபராக டீட்டோ தேர்ந்தெடுக்கப்பட்டார்.
* பெப்ரவரி 5 - பீட்டர் பான் திரைப்படம் முதன்முறையாக நியூ யோர்க் நகரில் றொக்சி திரையரங்கில் திரையிடப்பட்டது.
* மார்ச் 1 -  - சோவியத் ஒன்றியத் தலைவர் ஸ்டாலினுக்கு மாரடைப்பு ஏற்பட்டது. இவர் பின்னர் மார்ச் 5இல் மரணமானார்.
* மார்ச் 6 - கியோர்கி மாலிங்கோவ் சோவியத்தின் பிரதமரானார்.
* மார்ச் 14 - நிக்கிட்டா குருசேவ் சோவியத் கம்யூனிஸ்ட் கட்சியின் செயலாளர் நாயகாம் ஆனார்.
* மார்ச் 18 - மேற்கு துருக்கியில் ஏற்பட்ட நிலநடுக்கத்தில் 265 பேர் மரணம் அடைந்தனர்.  
* ஏப்ரல் 13 - இயன் ஃபிளமிங் தனது முதலாவது ஜேம்ஸ் பொண்ட் புதினத்தை வெளியிட்டார். 
* மே 29 - எட்மண்ட் ஹிலாறி, டென்சிங் நோர்கே இருவரும் எவரெஸ்ட் சிகரத்தில் ஏறினர்.
* ஜூலை 26 - 1953 - கியூபாவில் *மொன்காடா இராணுவத் தளம்* மீது பிடெல் காஸ்ட்ரோ தலைமையில் தீவிரவாதிகள் மேற்கொண்ட தாக்குதல் முறியடிக்கப்பட்டது. இத்தாக்குதலே கியூபா புரட்சிக்கு அடிகோலியது.
* செப்டம்பர் 7 - நிக்கிட்டா குருஷேவ் சோவியத் மத்தியகுழு தலைவரானார்.
* நவம்பர் 9 - கம்போடியா பிரான்சிடம் இருந்து விடுதலை பெற்றது.
* டிசம்பர் 24 - நியூசிலாந்தில் தொடருந்து மேம்பாலம் ஒன்று உடைந்ந்து வீழ்ந்ததில் தொடருந்தில் பயணஞ் செய்த 153 பேர் கொல்லப்பட்டனர்.
* டிசம்பர் 30 - முதலாவது வர்ணத் தொலைக்காட்சிப் பெட்டி விற்கப்பட்டது. இதன் விலை $1,175 ஆகும்.
* ஏர் இந்தியா நிறுவனம் நாட்டுடமையாக்கப்பட்டது
* எகிப்து நாட்டிற்கு சுதந்திரம் அறிவிக்கப்பட்டது
*  ஆந்திர பிரதேசம் மொழி அடிப்படையில் தனி மாநிலமாக பிரிக்கப்பட்டது

## பிறப்புகள்
* மார்ச் 19 - டி. வி. சதானந்த கௌடா, கர்நாடகா மாநில முன்னாள் முதல்வர்
* நவம்பர் 10 - எஸ். ஸ்ரீஸ்கந்தராஜா, இலங்கை மேன்முறையீட்டு நீதிமன்றத் தலைமை நீதிபதி (இ. 2014)

## இறப்புகள்
* மார்ச் 5 - ஜோசப் ஸ்டாலின் - சோவியத் ஒன்றியத் தலைவர்
* மே 5 - ஆர். கே. சண்முகம், சுதந்திர இந்தியாவின் முதல் நிதி அமைச்சர். (பி.1892)

## நோபல் பரிசுகள்
* இயற்பியல் - பிரெடெறிக் சேர்னிகே (*Frits (Frederik) Zernike*) 
* வேதியியல் - ஹேர்மன் ஸ்டோடின்செர் (*Hermann Staudinger*)
* மருத்துவம் - ஹான்ஸ் கிறெப்ஸ் (*Hans Adolf Krebs*), பிரிட்ஸ் லிப்மன் (*Fritz Albert Lipmann*)
* இலக்கியம் - வின்ஸ்டன் சேர்ச்சில் (*Sir Winston Leonard Spencer Churchill*)
* அமைதி - ஜோர்ஜ் மார்ஷல் (*George Catlett Marshall*)

## இவற்றையும் பார்க்கவும்
* 1953 இல் வெளிவந்த தமிழ்த் திரைப்படங்கள்

## 1953 நாட்காட்டி

## மேற்கோள்கள்

*
மக்கள் கலை இலக்கிய அமைப்பு

**மக்கள் கலை இலக்கிய அமைப்பு (ம.க.இ.அ)** பொருளாதார வசதிகள் குறைந்த 'உழைக்கும் மக்களுக்கு' கலைகளையும் விழுப்புணர்வையும் எடுத்து செல்ல முயலும் ஒரு சமூக அமைப்பாகும்.  இது தமிழ்நாட்டில் இயங்குகின்றது.  மார்சிய பின்புலத்தை கொண்டது.  மக்கள் வழிவந்த நாட்டாரியல் கலைவடிவங்களை முன்னிறுத்துகின்றது.  

பகுப்பு:தமிழ்நாட்டு இடதுசாரி அமைப்புகள்
1940

**1940**  (**[[ரோம எண்ணுருக்கள்|MCMXL]]**) ஒரு திங்கட்கிழமையில் ஆரம்பமான ஒரு கிரிகோரியன் நெட்டாண்டு ஆகும்.

## நிகழ்வுகள்
* மார்ச் 23, 1940 - முஸ்லீம் லீக், இந்தியாவை மத அடிப்படையில் பிரிக்கும் கோரிக்கையை வெளியிட்டது.

## பிறப்புகள்
* ஏப்ரல் 1 - மரங்களைக்காக்க கிரீன் பெல்ட் இயக்கம் என்பதை துவங்கி அமைதிக்கான நோபல் பரிசு பெற்ற கென்யா நாட்டின் வாங்கரி மாத்தாய்
* சூன் 28 - கர்பால் சிங், மலேசிய வழக்கறிஞர், அரசியல்வாதி (இ. 2014)
* அக்டோபர் 21 - ஜெப்ரி போய்கொட், கிரிக்கட் வீரர்
* திசம்பர் 11 - கரோல் பேட்மன், இங்கிலாந்தைச் சேர்ந்த பெண்ணியவாதி, நூலாசிரியர், பேராசிரியர் மற்றும் அரசியல் கோட்பாட்டாளர் 
* திசம்பர் 12 - ஷரத் பவார், இந்திய அரசியல் தலைவர்

## விளையாட்டு
* இரண்டாம் உலகப்போர் காரணமாக இந்த ஆண்டு நடைபெற வேண்டிய ஒலிம்பிக் விளையாட்டுக்கள் நடைபெறவில்லை

## இவற்றையும் பார்க்கவும்
* 1940 இல் வெளிவந்த தமிழ்த் திரைப்படங்கள்

## 1940 நாட்காட்டி

*
நாடு போற்ற வாழ்க

**நாடு போற்ற வாழ்க** இலங்கையில் 1981 இல் வெளிவந்த ஒரு தமிழ்த் திரைப்படம் ஆகும். இலங்கையின் தொழிற்சங்கத் தலைவர்களில் ஒருவரான வி. பி. கணேசன் தயாரித்த மூன்றாவது திரைப்படம் இது. மலையகத்தில் தியத்தலாவை, பண்டாரவளை, அப்புத்தளை ஆகிய இடங்களில் படமாக்கப்பட்டது. *கணேஷ் பிலிம்ஸ்* இந்தத் திரைப்படத்தை 1981ல் ஆறு முக்கிய நகரங்களில் திரையிட்டார்கள்.

வி. பி. கணேசன், கே. எஸ். பாலச்சந்திரன், கீதா குமாரதுங்க, ஸ்வர்ணா மல்லவராச்சி, எஸ். ராம்தாஸ் உட்படப் பலர் நடித்திருந்தனர். இதன் பாடல்களை ஈழத்து இரத்தினம் இயற்றியிருந்தார்.

## கதைச் சுருக்கம்

கண்ணன் (*வி. பி. கணேசன்*) என்ற ஏழை இளைஞனும், அவனது நண்பன் மரிக்காரும் (*ராம்தாஸ்*) ஒரு பணக்காரரின் (*லத்தீப்*) பறிபோன பணப்பெட்டியை மீட்டுக்கொடுத்து, அவரது எஸ்டேட்டிலேயே வேலை பெற்றுக்கொள்கிறார்கள். பணக்காரரின் மகளான சரோஜா *(சுவர்ணா*) எஸ்டேட் சுப்பிறிண்டெண்ட் விஸ்வநாத்  (*பாலச்சந்திரன்*) உடன் நெருக்கமாக பழகிக்கொண்டே, கண்ணனுடனும் அன்பாக நடந்து கொள்கிறாள். கண்ணன் இன்னுமொரு செல்வந்தரின் (*ஏகாம்பரம்*) மகளான வனிதாவை (*கீதா*) தான் உண்மையில் காதலிக்கிறான். இந்த நேரத்தில் சரோஜா கர்ப்பமாகிறாள். பழி கண்ணன் மேல் விழுகிறது.

அவமானத்தினால் சரோஜா தலைமறைவாகிவிட, அவள் இறந்துவிட்டாள் என்று நினைத்து, விஸ்வநாத் கண்ணன் மீதுள்ள கோபத்தினால், அவனது காதலி வனிதாவை மலை உச்சிக்கு அழைத்துபோய் கொலை செய்யப்போகிறான். கண்ணனுக்கும், விஸ்வநாத்துக்கும் மலை உச்சியில் சண்டை நடக்கிறது. இறந்துபோனதாக நினைத்த சரோஜா திரும்பி வருகிறாள். உண்மை தெரிய வருகிறது. இரண்டு ஜோடியும் திருமணம் செய்து கொள்கிறார்கள்.

### குறிப்பு
* ஒரே நேரத்தில் இந்தக்கதை 'அஞ்சானா' என்ற பெயரில் சிங்களப் படமாகவும் எடுக்கப்பட்டது. இதில் பிரபல நடிகர்களான விஜய குமாரதுங்க (சந்திரிகா குமாரதுங்காவின் கணவர்), ரொபின் பெர்னாண்டோ இருவரும் முக்கிய பாத்திரங்களில் ந்டித்தார்கள்.
* தமிழ்ப்படத்தில் இடம்பெற்ற, ஈழத்து ரத்தினம் இயற்றிய நான்கு பாடல்களையும் வி. முத்தழகு, கலாவதி, சந்திரிகா, சுஜாதா அத்தநாயக்க, சுண்டிக்குளி பாலச்சந்திரன் ஆகியோர் பாடியிருந்தார்கள்.

## மேற்கோள்கள்

## வெளி இணைப்புகள்
*  நாடு போற்ற வாழ்க - வி.பி.கணேசன் படம் -  கே.எஸ்.பாலச்சந்திரன்

பகுப்பு:இலங்கைத் தமிழ்த் திரைப்படங்கள்
பகுப்பு:1981 தமிழ்த் திரைப்படங்கள்
ஐக்கிய நாடுகளின் மனிதக் குடியிருப்புச் செயற்றிட்டம்

**ஐக்கிய நாடுகளின் மனிதக் குடியிருப்புச் செயற்றிட்டம்** என்பது மனிதக் குடியிருப்புக்கள் மற்றும் நிலைத்திருக்கும் நகர அபிவிருத்தி ஆகியவற்றுக்கான ஐக்கிய நாடுகளின் முகவர் அமைப்பாகும். இது 1978 இல் ஆண்டு ஆரம்பிக்கப் பட்டது. தலைமை அலுவலகம் நைரோபி கென்யாவில் உள்ளது. ஐக்கிய நாடுகளின் பொதுச்சபையினால் சமூக ரீதியாகவும் சூழல் ரீதியாகவும் உலகில் அனைவருகும் போதுமான புகலிடத்தை வழங்குவதற்காக உருவாக்கப்பட்டதாகும்.

சுனாமியை அடுத்து சமூகத்தை மீள்கட்டியெழுப்புவதில் ஐக்கிய நாடுகள் குடிசார் அமைப்பு பங்காற்றியது.

## வெளியிணைப்புகள்
*ஐக்கிய நாடுகளின் குடிசார் அமைப்பு 

பகுப்பு:ஐக்கிய நாடுகள் நிறுவனங்கள்
பகுப்பு:நகரப் புவியியல்
முப்பிரிவுகள் விதி

framed|right|சூரியன் மறைவதைக் காட்டும் இப் படம் முப்பிரிவுகள் விதியைப் பின்பற்றி எடுக்கப்பட்டது.
**முப்பிரிவுகள் விதி** (rule of thirds) என்பது, ஓவியம், ஒளிப்படம் ஆகியவற்றில், கூட்டமைவு (composition) தொடர்பான ஒரு வழிகாட்டல் ஆகும்.
thumb|இடது|முப்பிரிவுகள் விதியின் பயன்பாட்டை விளக்கும் படம்.
ஒரு ஓவியம் அல்லது நிழற்படம் ஒன்றை குறுக்காகவும், நெடுக்காகவும் இவ்விரண்டு கோடுகள் வரைவதன் மூலம் ஒன்பது சமமான பாகங்களாகப் பிரிக்கலாம். இவ்வாறு பிரிப்பதற்காக வரையப்படும் நான்கு கோடுகளும் அவற்றுள் ஒன்றையொன்று வெட்டும் நான்கு புள்ளிகள் கிடைக்கும். இந்த நான்கு புள்ளிகளும் அந்த ஓவியத்தின் அல்லது நிழற்படத்தின் குவியப் புள்ளிகள் ஆகும். படமொன்றைப் பார்க்கும்போது ஒருவருடைய கண்கள் இயற்கையாக நாடும் இடங்களை இக் குவியப் புள்ளிகள் குறிக்கின்றன. இதனால் ஓவியம் போன்றவற்றில் இடம் பெறுகின்ற முதன்மையான அம்சங்களை அமைப்பதற்கு இப் புள்ளிகளை அண்டிய இடங்கள் பொருத்தமானவை ஆகும். இதுவே முப்பிரிவுகள் விதியாகும்.

அருகிலுள்ள படம் முப்பிரிவுகள் விதியின் பயன்பாட்டை விளக்குகின்றது. படத்திலுள்ள அடிவானம், கீழ் மூன்றிலொரு பகுதியை, மேலுள்ள மூன்றில் இரண்டு பகுதியிலிருந்து பிரிக்கும் கோட்டுக்கு அண்மையில் அமைந்துள்ளது. மரம், இரண்டு கோடுகளின் வெட்டுப் புள்ளியில் உள்ளது. படத்தின் முக்கியமான அம்சம், இக்கோடுகளில் ஒன்றை உண்மையில் தொடவேண்டும் என்பதில்லை. எடுத்துக்காட்டாகப் படத்தில், அடிவானத்துக்கு மேலுள்ள ஒளி மிகுந்த பகுதி மேற்குறிப்பிட்ட கோடுகளில் ஒன்றின்மேல் பொருந்தி வரவில்லை. எனினும் இது, இரண்டு கோடுகளின் வெட்டுப்புள்ளிக்கு அண்மையில் இருப்பதனால், முப்பிரிவுகள் விதியினால் கிடைக்கக்கூடிய சாதகங்களை அடையமுடிகின்றது.

முப்பிரிவுகள் விதியின் அடிப்படையில் அமைக்கப்படும் படங்கள், முதன்மை அம்சங்களை நடுவில் வைத்து அமைக்கும் படங்களைவிடக் கூடிய ஆற்றலையும், ஆர்வத்தையும் உருவாக்கக்கூடியன என்பது இவ்விதியைப் பின்பற்றுபவர்களது கருத்தாகும். அத்துடன் இத்தகைய முறையில் அமைந்த நிழற்படங்கள், ஓவியங்கள் முதலியன, கூடுதலான அழகியற் தன்மை கொண்டனவாகவும், தொழில்முறைத் தகுதி கொண்டனவாகவும் இருப்பதாகப் பொதுவாகக் கருதப்படுகின்றது.

## இதனையும் பார்க்க
*முன் செல்லும் இடம்

## உசாத்துணை

பகுப்பு:ஓவியம்
பகுப்பு:ஒளிப்படவியல்
பகுப்பு:கூட்டமைவு (காண்கலைகள்)
தச்சு வேலைக்கருவிகள்

அறுத்தெடுக்கப்பட்ட மரத்தைக் கொண்டு நம் அன்றாட வாழ்வில் பயன்படுத்தக் கூடிய மரச்சாமன்களை செய்யப் பயன்படும் கருவிகளை தச்சு வேலைக்கருவிகள் என்பர்.

### தச்சு வேலைக் கருவிகள்
சுத்தி, உளி, வாள், அரம், ஆணி, ஆப்பு, இழைக்கும் கருவி (இழைப்புளி), கிராம் (இணைப்பி), முள்ளரம், துளைக் கருவி ஆகியவை ஆகும்.

### தச்சு வேலைக் கருவிகளின் பயன்கள்

* சுத்தியல் - ஆணி,  ஆப்பு முதலியவற்றை அடித்து உட்செலுத்துவதற்குப் பயன்படுவது.
* உளி - மரத்தைச் செதுக்கிக் கூர்மையாக்கவும், துளையிடவும் பயன்படுகிறது. 
* இரம்பம்/ஈர்வாள் - மரக்குற்றியைப் பலகைகளாக அறுப்பதற்கும், மரத்தை வேண்டிய அளவுக்கு வெட்டிக் கொள்வதற்குமான கருவி.
* அரம் - உளி, வாள் போன்ற கருவிகளை கூர்மையாக்கப் பயன்படுகிறது.
* முள்ளரம் - மரத்தின் மூலைகளை மட்டுப் படுத்தப் பயன்படுகிறது.
* ஆணி - மரத்தை இணைக்கப் பயன்படுகிறது.
* ஆப்பு - மரத்தை இணைக்கவும், இணைப்பை வலுபடுத்தவும் பயன்படுகிறது.
* சீவுளி (இழைப்புளி) - மரத்தின் மேற்பரப்பை சீவி மழு மழுவென மாற்றப் பயன்படுகிறது.
* கிராம் - துளையிடப்பட்ட மரங்களை இணைத்து ஆணி, ஆப்பு வைக்கப் பயன்படுகிறது,
* துரப்பணம் - மரத்தில் துளையிடுவதற்காக கருவி
* மின் துளைகருவி (drill)
* அளத்தல் மற்றும் குறித்தல் கருவிகள்
::* அளக்கும் நாடா
::* அடிமட்டம்
::* Caliper
::* இணைப்பு மூலைமட்டம் - Combination square
::* வரைகம்பு - gauge
* திருப்புளி - Screw Driver
* திருகாணி - Screw
* இடுக்கி
* தட்டுப்பொல்லு
* பிடிகருவி - Clamp
* திருகாணிச்சாவி - Wrench
* அரத்தாள், அரத்தாளி
* கோடாலி
* அரிவுக்குதிரை
* வாய்ச்சி - Adze
* சுருட்டுறப்பணம் - Auger
* அரம் - File
* பிணையல் - hinge
* பொளி - Mortise
* சுரை (கருவி) - Nut

## வெளி இணைப்புகள்
* http://noolaham.net/project/19/1838/1838.pdf

பகுப்பு:மரவேலைக் கருவிகள்
தமிழர் தாவரவியல்

தமிழர் சுற்றாடலில் காணப்பட்ட தாவரங்களை உணவு, மருந்து, உடை, உறையுள் என பலதரப்பட்ட அடிப்படைத் தேவைகளை பூர்த்தி செய்ய பயன்படுத்துகின்றார்கள்.  இதனால் தமிழர்களிடம் இத்தாவரங்கள் பற்றி நுணுக்கிய அறிவு உண்டு.  இந்த அறிவை தமிழர் தாவரவியல் எனலாம்.  

## தமிழர் தாவரங்களை வகைப்படுத்தல் முறை

## இவற்றையும் பார்க்க
* பனையியல்

## வெளி இணைப்புகள்
* http://www.sacredearth.com/ethnobotanyportal.htm  What is Ethnobotany?

பகுப்பு:தமிழர் தாவரவியல்
சமநிலை (வடிவமைப்பு)

வடிவமைப்பு தொடர்பில், **சமநிலை** என்பது, கலை ஆக்கங்களின் பகுதிகளின் கூட்டமைவில், ஒரு பகுதி இன்னொரு பகுதியை அமுக்கி விடாதபடி இருக்கும் நிலையைக் குறிக்கும். இது வடிவமைப்புக் கொள்கைகளில் ஒன்று. சமநிலையைச் சமச்சீர் ஒழுங்கமைவு மூலம் அல்லது சமச்சீரற்ற ஒழுங்கமைவு மூலம் அடையமுடியும். உண்மையில் சமநிலை என்பது குறிப்பிட்ட ஆக்கத்தின் கூட்டமைவில் காணப்படும் உறுதி நிலை குறித்த உணர்வு ஆகும்.

ஒவியக்கலை, நிழற்படக்கலை, கட்டிடக்கலை போன்றவை தொடர்பான வடிவமைப்புக்களின் போது *சமநிலை* முக்கிய அம்சங்களில் ஒன்றாகக் கருதப்படுகின்றது. 

அருகில் உள்ளது, 17 ஆம் நூற்றாண்டில் ஜொஹான்னஸ் வேர்மீர் என்னும் ஒல்லாந்த ஓவியர் ஒருவரால் தீட்டப்பட்ட ஓவியமாகும். இது சிறப்பான இதன் சமநிலைக்குப் பெயர் பெற்றது. 

பகுப்பு:வடிவமைப்பு
இடது இதயவறை

[thumb|[இதயம்  6. இடது இதயவறை]]
**இடது இதயவறை** (தமிழக வழக்கு: இடது வெண்டிரிக்கிள்) மனித இதயத்தில் உள்ள நான்கு அறைகளில் (இரு சோணையறைகள் (=ஆரிக்கிள் அல்லது ஏட்ரியம்), இரு இதயவறைகள்) ஒன்று ஆகும். இது பிராணவாயு நிறைந்த இரத்தத்தை இடது சோணையறையில் இருந்து இருகூர் வால்வு வழியாகப் பெற்று அதனை மகாதமனி வால்வு வழியாக மகாதமனிக்கு அனுப்புகிறது.

இடது இதயவறை உடல் முழுவதும் இரத்தத்தை செலுத்த வேண்டியிருப்பதால் வலது இதயவறையை விட இதன் சுவர்கள் மூன்றில் இருந்து ஆறு மடங்கு வரை தடிமனாக இருக்கின்றன.

## மேலும் பார்க்க

* வலது இதயம்
* இடது இதயம்

பகுப்பு:குருதிக்கால் அமைப்பு
வலது ஏட்ரியம்

[thumb|250px|[இதயம்  9. வலது ஏட்ரியம்]]
**வலது ஏட்ரியம்** (முந்தைய வழக்கு: வலது ஆரிக்கிள்) மனித இதயத்தில் உள்ள நான்கு அறைகளில் (இரு ஏட்ரியங்கள், இரு வெண்ட்டிரிக்கிள்கள்) ஒன்று ஆகும். இது இரத்தத்தை மேற்பெருஞ்சிரை, கீழ்ப்பெருஞ்சிரை, இதயச்சிரை ஆகியவற்றில் இருந்து பெறுகிறது. பின் குருதியானது மூவிதழ் வால்வு வழியாக வலது வெண்ட்டிரிக்கிளுக்கு அனுப்பப் படுகிறது.

## மேலும் பார்க்க

* வலது இதயம்
* இடது இதயம்

பகுப்பு:குருதிக்கால் அமைப்பு
கரும்புலிகள் நாள்

கரும்புலிகளை நினைவுகூரும் வகையில் ஒவ்வொரு ஆண்டும் சூலை 5ம் நாள் கடைப்பிடிக்கப்படும் நினைவு நாளே **கரும்புலிகள் நாள்** எனப்படுகிறது. தமிழீழ விடுதலைப் புலிகள் இயக்கத்தின் முதல் தற்கொலைப் போராளியான மில்லர் தற்கொடைத் தாக்குதலை நடத்திய நாளாகும்.

விடுதலைப்புலிகளின் முதல் தற்கொடைத் தாக்குதல் 1987 சூலை மாதம் 5ம் திகதி இலங்கை இராணுவத்திற்கு எதிராக புலிகள் மேற்கொண்ட நெல்லியடி சமரின் போது மில்லரினால் நெல்லியடி மத்திய மகாவித்தியாலயத்தில் நிலைகொண்டிருந்த இராணுவமுகாமின் மீதே நடாத்தப்பட்டது. 

கரும்புலிகளை நினைவு கூரும் வகையில் ஒவ்வொரு ஆண்டும்  உலக நாடுகள் பலவற்றில் ஈகச் சுடர் ஏற்றப்பட்டு கரும்புலி மாவீரர்களுக்கு மலர் வணக்கம் செய்யப்படுகிறது. டென்மார்க்கில் இருபதாவது ஆண்டு கரும்புலிகளின் ஞாபகார்த்த உதைபந்தாட்ட சுற்றுப்போட்டி 24.08.2013 அன்று நடத்தப்பட்டது.

## மேற்கோள்கள்

## வெளி இணைப்புகள்
*இன்று கரும்புலிகள் நாள் – தமிழீழ திருநாட்டிற்கான அத்திவாரக் கற்களின் நினைவு நாள்!
*கரும்புலிகள் நாள் 05 -07-2013

பகுப்பு:விடுதலைப் புலிகளின் சிறப்பு நாட்கள்
பகுப்பு:சூலை சிறப்பு நாட்கள்
இலங்கைத் தரைப்படை

**இலங்கைத் தரைப்படை** (*Sri Lanka Army*) 2007ஆம் ஆண்டுப்படி, 95,000 படைபலத்தைக் கொண்டுள்ள தரைப்படையாகும். இது அதிகாரப்பூர்வமாக பிரிகேட் என்றழைக்கப்படும் பிரிவுகளைக் கொண்டுள்ளது. அதிகாரப்பூர்வமில்லாமல் இரகசியமான முறையில் பிஸ்டல் குழு, ஆழ ஊடுருவித்தாக்கும் படையணி ஆகிய பிரிவுகளையும் கொண்டுள்ளது. தமிழீழ மக்கள் விடுதலைப் புலிகளின் பொலநறுவை வெலிகந்தவிலுள்ள பயிற்சி முகாமிற்கும் ஆதரவளித்து வருகின்றனர்.

## ஆதாரங்கள்

## வெளி இணைப்புகள்
http://www.army.lk/

பகுப்பு:இலங்கை ஆயுதப் படைகள்
ஆழ ஊடுருவித்தாக்கும் படையணி

**ஆழ ஊடுருவித்தாக்கும் படையணி** என்பது இலங்கை தரைப்படையின் மறைவாக தாக்குதல் நடத்தும் படைப்பிரிவாகும். இது **நீண்டதூர வேவு அணி**  எனவும் **மகாசேனன் படைப்பிரிவு** எனவும்அழைக்கப்படும்.

## மேற்கோள்

பகுப்பு:இலங்கை இராணுவம்
தமிழர் விலங்கியல்

தமிழர் தம் சுற்றாடலில் வாழும் விலங்குகளை உணவு, மருந்து, உடை, வேளாண்மை, போக்குவரத்து என பலதரப்பட்ட அடிப்படைத் தேவைகளை நிறைவு செய்ய பயன்படுத்துகின்றார்கள். மாடு, நாய், யானை, குரங்கு, புலி போன்ற விலங்குகளுடன் சமய, உளவியல் அடிப்படையிலான பிணைப்பும் உண்டு. இதனால் தமிழர்களிடம் இவ்விலங்குகள் பற்றி நுணுக்கிய அறிவு உண்டு.  இந்த அறிவை தமிழர் விலங்கியல் எனலாம்.  

## வெளி இணைப்புகள்
* http://www.mnsu.edu/emuseum/cultural/ethnoarchaeology/ethnozoology/index.shtml 
* http://video.google.ca/videoplay?docid=-3883739863273603224&q=tamil+village  Paambati snake catchers 

பகுப்பு:தமிழர் விலங்கியல்
தமிழர் சிறுபான்மையினவியல்

சிறுபான்மை மக்கள் குழுக்களின் அடையாளம், அதிகார ஊடாடல்கள், சிறுபான்மை-பெரும்பான்மை தொடர்பாடல், சிறுபான்மை அரசியல் போன்ற விடயங்களை ஆயும் இயலை சிறுபான்மையினவியல் எனலாம்.  இந்தியா, இலங்கை, சிங்கப்பூர், மலேசியா என தமிழர்கள் வாழும் நாடுகளில் எல்லாம் சிறுபான்மை இனமாகவே இருக்கின்றார்கள்.  தமிழர்களுடன் தொடர்புடைய அல்லது தமிழர்களை தொடர்புப்படுத்தி சிறுபான்மையியல் மேற்கொள்ளப்படும்பொழுது அதை **தமிழர் சிறுபான்மையினவியல்** எனலாம்.  தமிழர்கள் சிறுபான்மையினமாக எங்கும் இருப்பதால் இது ஒரு தமிழர்களுக்கு ஒரு முக்கிய சமூக அறிவியல் இயலாக இருக்கின்றது. ஈழத்தில் தமிழர்கள் சிறுபான்மையினமாக இருப்பதால், நிகழ்ந்த, நிகழ்கிற தமிழ்நில ஆக்கிரமிப்பும் குடிப்பரம்பலில் ஏற்படுத்தப்பட்ட மாற்றமும் குறித்த செய்திகள் ஆவணமாக்கப்பட்டுள்ளன. சிறுபான்மையினமாக உள்ள ஈழத் தமிழினப் படுகொலைகளுக்குக் காரணமான ஓர் சிங்கள இராணுவ அதிகாரிக்கு பதவி உயர்வு அளிக்கப்பட்டதும், அதற்கு உலகளவில் கண்டங்கள் (ஐநா உறுப்பினர்கள் உட்பட) எழுப்பப்பட்டதும் பதிவு செய்யப்பட்டுள்ளது. 

## வெளி இணைப்புகள்

பகுப்பு:தமிழர் சமூக அறிவியல்
பகுப்பு:சமூகவியல்
பகுப்பு:மனித உரிமைகள்